

Sukladno dokumentu Prilog 03. Verzija 7.0.  Pravila o provedbi postupaka nabava za neobveznike Zakona o javnoj nabavi (NOJN) iz Poziva na dostavu projektnih prijedloga „Jačanje konkurentnosti poduzeća ulaganjima u digitalnu i zelenu tranziciju“, referentna oznaka: KK.11.1.1.01, ANTE MIJIĆ-QUERCUS d.o.o., OIB: 72405665371, Svetog Mihovila 250, Bročice, 44330 Novska (u daljnjem tekstu: Naručitelj) dana 08. veljače 2022. god. objavljuje: 
 


POSTUPAK JAVNE NABAVE ZA NEOBVEZNIKE ZAKONA O JAVNOJ NABAVI (NOJN)


POZIV NA DOSTAVU PONUDA



NAZIV PROJEKTA
„Usvajanje novih tehnologija proizvodnje“

PREDMET NABAVE
Nabava kompaktne trakaste sušare i građevinskih radova za izgradnju pogona za sušenje drvne sječke

VRSTA POSTUPKA NABAVE
Postupak nabave s obveznom objavom

Sadržaj dokumenta isključiva je odgovornost ANTE MIJIĆ-QUERCUS d.o.o., OIB: 72405665371, Svetog Mihovila 250, 44330 Novska

OPĆI PODACI

Podaci o Naručitelju (NOJN)
Naziv Naručitelja: ANTE MIJIĆ-QUERCUS d.o.o.
OIB: 72405665371
Adresa: Svetog Mihovila 250, Bročice, 44330 Novska, Republika Hrvatska

Telefon: +385 44691958
Adresa elektroničke pošte: quercus@quercus-am.hr
Internetska adresa: www.quercus-am.hr 
Odgovorna osoba Naručitelja: direktorica Andreja Crnojević

Kontakt osoba
	[bookmark: _heading=h.gjdgxs]Osoba zadužena za kontakt s gospodarskim subjektima
	Zvonko Novokmet

	Telefon
	+385 98 1823514

	Adresa elektroničke pošte
	zvonko.n@gmail.com



Komunikacija i svaka druga razmjena informacija/podataka između Naručitelja i Ponuditelja obavlja se elektroničkim putem, putem navedene elektroničke pošte osobe zadužene za komuniciranje s gospodarskim subjektima i putem mrežne stranice www.strukturnifondovi.hr, na hrvatskom jeziku i latiničnom pismu.

Sukob interesa
Naručitelj je u sukobu interesa s 
· Quercus-energija d.o.o., OIB: 07147227113
· Nabava, obrt za usluge, OIB: 19316148640
· [bookmark: _Hlk88767117]Izvori Lipika d.o.o., OIB: 21739683537

Vrsta postupka nabave
Vrsta postupka nabave je postupak nabave s obveznom objavom na mrežnoj stranici www.strukturnifondovi.hr s namjerom sklapanja ugovora o nabavi. Nabava se provodi sukladno propisanim uvjetima koji se primjenjuju na projekte sufinancirane iz Europskog fonda za regionalni razvoj u okviru Operativnog programa „Konkurentnost i kohezija“ u financijskom razdoblju 2014. – 2020. te pravilima propisanim u dokumentu Prilog 03. Verzija 7.0.  Pravila o provedbi postupaka nabava za neobveznike Zakona o javnoj nabavi (NOJN)
 Početak postupka nabave
Postupak nabave započinje objavljivanjem Poziva na dostavu ponuda na mrežnoj stranici www.strukturnifondovi.hr.

Datum objave je 08. veljače 2022. godine.

Ako se tijekom objave ukaže potreba za izmjenom poziva na dostavu ponuda (ako gospodarski subjekt zahtijeva dodatne informacije, objašnjenja ili izmjene u vezi s uvjetima iz poziva na dostavu ponuda tijekom roka za dostavu ponuda), ista će biti transparentno i istovremeno objavljena na mrežnoj stranici: www.strukturnifondovi.hr kako bi svi gospodarski subjekti bili upoznati s izmjenom.

Gospodarski subjekti mogu zahtijevati dodatne informacije, objašnjenja ili izmjene u vezi s uvjetima iz poziva na dostavu ponuda najkasnije tijekom šestog dana prije isteka roka za dostavu ponude, a naručitelj se obvezuje na pravovremen zahtjev odgovoriti najkasnije tijekom četvrtog dana prije dana u kojem ističe rok za dostavu ponuda. Odgovor će se objaviti na istoj mrežnoj stranici kao i poziv na dostavu ponuda.

U slučaju potrebe izmjene poziva na dostavu ponuda tijekom posljednjih 5 dana prije isteka inicijalnog roka za dostavu ponuda, rok za dostavu ponuda će se razmjerno produljiti i to za minimalno 5 dana, računajući od dana objave izmjene.

Svi ponuditelji se upućuju da redovito prate objave na stranici Strukturnih fondova. Naručitelj ne snosi nikakvu odgovornost ukoliko ponuditelji nisu pravovremeno preuzeli pojašnjenja i izmjene/dopune Poziva na dostavu ponuda.



OPIS PREDMETA NABAVE

Predmet nabave
Nabava kompaktne trakaste sušare i građevinskih radova za izgradnju pogona za sušenje drvne sječke.

Predmet nabave je podijeljen u grupe.



1. grupa:
[bookmark: _Hlk34902756]Nabava radova - Građevinski radovi za izgradnju pogona za sušenje drvne sječke
Procijenjena vrijednost nabave građevinskih radova je 4.792.295,00 kn bez PDV-a
2. grupa: 
Nabava robe - Nabava kompaktne trakaste sušare
Procijenjena vrijednost nabave je 5.300.595,30 kn bez PDV-a.
Ukupna procijenjena vrijednost nabave iznosi 10.092.890,30 kn bez PDV-a, odnosno 12.616.112,86 kn s PDV-om.
Tehničke specifikacije 
Tehničke specifikacije sadržane su u troškovnicima koji su prilog i sastavni dio ovog Poziva na dostavu ponuda. 

Troškovnik
Troškovnik za svaku grupu predmeta nabave nalazi se u prilogu i sastavni je dio ovog Poziva na dostavu ponuda. 
Ponuditelj mora popuniti jedinične cijene za sve stavke troškovnika na izvornom predlošku, bez mijenjanja opisa stavki i količina. Jedinične cijene se ispunjavaju zaokružene na dva decimalna mjesta.
U slučajevima navođenja robnih marki u stavkama troškovnika, ponuditelju je dozvoljeno nuditi jednakovrijedne proizvode. 

Količina predmeta nabave
Količina predmeta nabave definirana u Troškovniku za Grupu 1. je okvirna.
Naručitelj zadržava pravo ne naručiti cijelu količinu odnosno naručiti više od okvirne količine, s tim da je ograničen raspoloživim financijskim sredstvima te se time bitno ne mijenja ugovor o nabavi. 

Količina predmeta nabave definirana u Troškovniku za Grupu 2. je točna. 

Ponuditelj može podnijeti ponudu za jednu ili obje grupe predmeta nabave.



Mjesto isporuke robe/izvođenja radova predmeta nabave
Mjesto isporuke robe/izvođenja radova je u Ulici Svetog Mihovila 250, Bročice, 44330 Novska, Hrvatska

 Rok izvođenja radova za grupu 1. predmeta nabave
Odabrani ponuditelj obvezuje se izvesti radove najkasnije do 31. siječnja 2023.	
Ugovor o nabavi je sklopljen danom potpisa posljednje ugovorne strane. 
Rok isporuke robe za grupu 2. predmeta nabave
Odabrani ponuditelj obvezuje se isporučiti, ugraditi kompaktnu trakastu sušaru i obučiti krajnjeg korisnika sa rukovanjem po primitku obavijesti o završetku radova iz grupe 1. predmeta nabave, a najkasnije do 30. svibnja 2023.

ISKLJUČENJE
Ponuditelj se isključuje iz postupka nabave:
· ako je on ili osoba ovlaštena po zakonu za zastupanje ponuditelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ponuditelja ili države čiji je državljanin osoba ovlaštena po zakonu za zastupanje ponuditelja: sudjelovanje u zločinačkoj organizaciji, zločinačko udruženje, počinjenje kaznenog djela u sastavu zločinačkog udruženja, udruživanje za počinjenje kaznenih djela, terorizam ili kaznena djela povezana s terorističkim aktivnostima, pranje novca ili financiranje terorizma, dječji rad ili druge oblike trgovanja ljudima, korupcija, primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave,  zlouporaba položaja i ovlasti,  nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, prijevara, prijevara u gospodarskom poslovanju, utaja poreza ili carine, subvencijska prijevara
· nije ispunio obvezu isplate plaća zaposlenicima, plaćanja doprinosa za financiranje obveznih osiguranja (osobito zdravstveno ili mirovinsko) ili plaćanja poreza u skladu s propisima Republike Hrvatske kao države u kojoj je osnovan ponuditelj, u skladu s propisima države poslovnog nastana ponuditelja (ako oni nemaju poslovni nastan u Republici Hrvatskoj), osim ako je u skladu s posebnim pravilima odobrena odgoda plaćanja navedenih obveza, te ako mu iznos dospjelih, a neplaćenih obveza nije veći od 200 kuna
· ako je lažno izjavljivao, predstavio ili pružio neistinite podatke u vezi s uvjetima koje je NOJN naveo kao neophodne.

NOJN prihvaća kao dokaz da se gospodarski subjekt ne nalazi u jednoj od naprijed navedenih situacija potpisanu izjavu osobe ovlaštene za zastupanje gospodarskog subjekta koja se dostavlja u ponudi, odnosno relevantne ažurirane popratne dokumente koji se izdaju ili im se može pristupiti posredstvom nadležnih tijela, odnosno javnih registara.
Obrazac tražene izjave o nepostojanju razloga isključenja nalazi se u prilogu ovog Poziva na dostavu ponuda (Prilog I)

PONUDA
Ponuditelj može dostaviti ponudu za jednu ili obje grupe predmeta nabave.
Sadržaj ponude
Ponuda mora sadržavati: 
Za grupu 1. predmeta nabave:
· ispunjen Ponudbeni list (kartica u Troškovniku)
· ispunjen Troškovnik (obvezno dostaviti u Excel i pdf formatu, istovjetan originalu)
· izjava o odsutnosti osnova za isključenje (obrazac - Prilog I), 
· ako je primjenjivo, dokaze jednakovrijednosti: tehničke specifikacije, tehničke listove proizvođača, kataloge, norme, ateste, certifikata, izjave o sukladnosti i sl. 

Za grupu 2. predmeta nabave:
· ispunjen Ponudbeni list (kartica u Troškovniku)
· ispunjen Troškovnik (obvezno dostaviti u Excel i pdf formatu, istovjetan originalu)
· izjava o odsutnosti osnova za isključenje (obrazac – Prilog I), 
· ako je primjenjivo, dokaze jednakovrijednosti: tehničke specifikacije, tehničke listove proizvođača, kataloge, norme, ateste, certifikata, izjave o sukladnosti i sl. 

Način izrade ponude
Pri izradi ponude Ponuditelj se mora pridržavati zahtjeva i uvjeta iz ovog Poziva na dostavu ponuda.
Ponuda se izrađuje u elektroničkom obliku.
Sve troškove izrade ponude snose Ponuditelji. Ponuditelji nemaju pravo na bilo kakvu nadoknadu troškova izrade ponude.

Cijena ponude
Cijena ponude izražava se u kunama (HRK) i ako je primjenjivo u valuti plaćanja prema sjedištu ponuditelja. Cijena ponude je nepromjenjiva tijekom trajanja ugovora o nabavi. U cijenu ponude moraju biti uračunati svi troškovi i popusti.

Ponuditelj je u Troškovniku dužan ponuditi tj. upisati cijenu za svaku stavku Troškovnika, zaokruženu na dvije decimale. Ponuditelj je dužan u Ponudbenom listu upisati istu navedenu ukupnu cijenu bez poreza na dodanu vrijednost (PDV) iz Troškovnika, zatim iznos poreza na dodanu vrijednost (PDV) te ukupnu cijenu s porezom na dodanu vrijednost (PDV-om) zaokruženu na dvije decimale. Ako je primjenjivo ponuditelj u ponudbenom listu upisuje valutu plaćanja (ako je različita od HRK) te tečaj te valute u odnosu na HRK važeći na dan sastavljanja ponude. Isti tečaj će se primjenjivati kod plaćanja.

Ako cijena ponude bez poreza na dodanu vrijednost izražena u Troškovniku ne odgovara cijeni ponude bez poreza na dodanu vrijednost izraženoj u Ponudbenom listu, vrijedi cijena ponude bez poreza na dodanu vrijednost izražena u Troškovniku. Ako je ponuditelj tvrtka izvan Republike Hrvatske ili ako ponuditelj nije u sustavu poreza na dodanu vrijednost (PDV-a), na mjesto predviđeno za upis cijene ponude s PDV-om upisuje isti iznos koji je upisan na mjesto predviđeno za upis cijene ponude bez PDV-a, a na mjesto za upis stope PDV-a u Troškovniku upisuje 0%.

Naručitelj će u postupku usporedbe i ocjenjivanja ponuda uspoređivati cijenu ponude bez poreza na dodanu vrijednost (PDV-a).

Kriterij za odabir ponude
Kriterij za odabir ponude je najniža cijena.
Ako dvije ili više valjanih ponuda budu jednako rangirane prema kriteriju za odabir ponude, Naručitelj će odabrati ponudu koja je zaprimljena ranije. Ako Ponuditelj nakon dostave ponude dostavi izmjenu i/ili dopunu ponude kao vrijeme zaprimanja ponude smatra se vrijeme kada je dostavljena posljednja izmjena i/ili dopuna.

Jezik i pismo ponude
Ponuda se zajedno s pripadajućom dokumentacijom izrađuje na hrvatskom jeziku i latiničnom pismu. U slučaju dostave dokumenata na drugom jeziku, Ponuditelji su obvezni dostaviti prijevod na hrvatski jezik.



Rok i način dostave ponude
Ponuda se dostavlja isključivo elektroničkom poštom na elektroničku adresu Naručitelja quercus@quercus-am.hr, s naznakom: 

„Ponuda za kompaktnu trakastu sušaru“ i/ili
„Ponuda za građevinske radove za izgradnju pogona za sušenje drvne sječke“

Ponuda mora biti zaprimljena od strane Naručitelja najkasnije do 23. veljače 2022. godine do 23:59 sati prema srednjoeuropskom vremenu na elektroničkoj adresi Naručitelja. Sve ponude koje Naručitelj primi nakon isteka roka za dostavu ponuda neće se uzeti u obzir. 

Popunjeni Ponudbeni list i troškovnik se dostavljaju u xls/x i pdf formatu. Ponudbeni list i troškovnik su valjani bez potpisa i pečata te obvezuju ponuditelja u roku valjanosti ponude. 

Izjava o odsutnosti osnova za isključenje mora biti potpisana od osobe ovlaštene za zastupanje gospodarskog subjekta te se ista dostavlja skenirana u pdf formatu.

Eventualni dokazi jednakovrijednosti dostavljaju se u pdf formatu i valjani su bez potpisa i pečata.

Otvaranje ponuda
Otvaranje ponuda neće biti javno.

Izmjena i/ili dopuna ponude i odustajanje od ponude

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom se slučaju vremenom zaprimanja smatra dostava posljednje verzije izmjene/dopune ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju Naručitelj takvu ponudu neće uzeti u obzir prilikom pregleda i ocjenjivanja ponuda.

Nakon proteka roka za dostavu, ponuda se ne smije mijenjati.


Rok valjanosti ponude
Ponuda mora biti valjana najmanje 30 kalendarskih dana od krajnjeg roka za dostavu ponuda.

Rok valjanosti ponude upisuje se u Ponudbeni list.

Razlozi odbijanja ponude
Naručitelj će na osnovi rezultata pregleda i ocjene ponuda odbiti:
· Ponudu koja nije cjelovita (ne sadrži sve Pozivom na dostavu ponuda propisane obvezne elemente)
· Ponudu koja nije u skladu sa odredbama Poziva na dostavu ponuda
· Ponudu u kojoj cijena nije iskazana u apsolutnom iznosu
· Ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,
· Ponudu u kojoj pojašnjenjem ili upotpunjavanjem u skladu s Prilogom 03. verzija 7.0 nije uklonjena pogreška, nedostatak ili nejasnoća
· Ponudu za koju ponuditelj nije pisanim putem prihvatio ispravak računske pogreške

Naručitelj može odbiti ponudu čija je cijena veća od osiguranih sredstava za nabavu.

Pregled i ocjena ponuda
NOJN otvara te ocjenjuje dostavljene ponude na temelju uvjeta propisanih ovim Pozivom na dostavu ponuda, o čemu se sastavlja zapisnik.

Rok, način i uvjeti plaćanja

Za grupu 1.
po mjesečnim situacijama prethodno ovjerenim od strane nadzornog inženjera

Za grupu 2. 
50 % iznosa platit će se odmah po potpisu ugovora, 
20 % iznosa u roku 2 mjeseca od dana potpisa ugovora,
25 % neposredno prije isporuke robe
5 % 30 dana po montiranju robe

U slučaju plaćanja u valuti različitoj od HRK primjenjuje se tečaj naveden u ponudbenom listu koji je bio važeći na dan sastavljanja ponude.

Jamstvo za uredno ispunjenje ugovora za Grupu 2.

Isporučitelj je obvezan u roku 30 dana od dana potpisa ugovora o nabavi dostaviti Naručitelju jamstvo za uredno ispunjenje ugovora.

Jamstvo za uredno ispunjenje ugovora u iznosu 10% vrijednosti ugovora bez poreza na dodanu vrijednost mora biti u obliku neopozive i bezuvjetne, bankarske garancije na „prvi poziv“ i „bez prigovora“, s rokom valjanosti najmanje 30 dana dužim od ugovorenog roka za izvršenje ugovora. Naručitelj će, u slučaju neispunjenja ugovora do roka važenja jamstva za uredno ispunjenje ugovora, pozvati Isporučitelja na produženje jamstva. Ugovor se smatra izvršenim danom uredno izvršene primopredaje - dostavljene i  montirane robe koja je predmet nabave. U bankarskoj garanciji mora biti navedeno sljedeće:
· da je korisnik garancije ANTE MIJIĆ – QUERCUS d.o.o.,
· da se garant obvezuje bezuvjetno, neopozivo i na prvi pismeni poziv korisnika garancije, bez prigovora isplatiti iznos 10 % vrijednosti ugovora bez PDV-a u slučaju:
· povrede ugovornih obveza od strane odabranog ponuditelja i 
· ne dostavljanja jamstva za otklanjanje nedostataka u jamstvenom roku u za to ostavljenom roku

Naručitelj će, u slučaju neispunjenja ugovora do roka važenja jamstva za uredno ispunjenje ugovora, pozvati Isporučitelja na produženje jamstva.

Ako jamstvo za uredno izvršenje ugovora ne bude naplaćeno, naručitelj će ga vratiti Isporučitelju. 

Na zahtjev Naručitelja, Isporučitelj će produžiti rok jamstva za uredno izvršenje ugovora. 
Ukoliko dođe do povećanja cijene Ugovora, odabrani ponuditelj će dostaviti dopunu jamstva ili novo jamstvo za uredno ispunjenje ugovora koje će iznositi 10% (deset posto) od novougovorene vrijednosti bez PDV-a. Navedeno jamstvo/dopuna jamstva bit će dostavljeno Naručitelju unutar 30 (trideset) dana od povećanja ugovorne cijene, odnosno sklapanja dodatka Ugovoru. 
Ukoliko dođe do promjene Ugovorenog roka za izvršenje ugovora, Isporučitelj će dostaviti dopunu jamstva ili novo jamstvo za uredno ispunjenje ugovora s rokom važenja do novog roka za ispunjenje ugovora, unutar 30 (trideset) dana od sklapanja dodatka Ugovoru.

Ponuditelj može umjesto bankarske garancije dati novčani polog u traženom iznosu uplatom na žiro-račun (IBAN) Naručitelja: HR9323400091100055573, SWIFT: PBZGHR2X, model : HR00, poziv na broj: broj ponude-OIB ili nacionalni identifikacijski broj ponuditelja, opis plaćanja: jamstvo za uredno ispunjenje ugovora.

Jamstvo za otklanjanje nedostataka

Ponuditelj je dužan Naručitelju dati jamstvo za otklanjanje nedostataka za izvedene radove Grupe 1. predmeta nabave na minimalno 24 mjeseca. Jamstvo se daje u obliku bjanko zadužnice na iznos 5 % vrijednosti ugovora. Naručitelj je dužan dostaviti jamstvo prvog sljedećeg dana od dana uspješno izvršene primopredaje u iznosu 5% vrijednosti ugovora u obliku bjanko zadužnice. 
Po isteku jamstvenog roka Naručitelj se obvezuje Izvođaču izvršiti povrat jamstva.

Ponuditelj može umjesto bjanko zadužnice dati novčani polog u traženom iznosu uplatom na žiro-račun (IBAN) Naručitelja: HR9323400091100055573, SWIFT: PBZGHR2X, model : HR00, poziv na broj: broj ponude-OIB ili nacionalni identifikacijski broj ponuditelja, opis plaćanja: jamstvo za otklanjanje nedostataka u jamstvenom roku.


Ponuditelj je dužan Naručitelju za isporučenu i montiranu robu iz Grupe 2. predmeta nabave dati jamstvo za otklanjanje nedostataka najkasnije prvog slijedećeg dana od dana uspješno izvršene primopredaje, na minimalno 24 mjeseca. Duljina ponuđenog jamstvenog roka se upisuje u Ponudbeni list. Jamstvo mora biti u obliku neopozive i bezuvjetne bankarske garancije na „prvi poziv“ i „bez prigovora“ na iznos 5 % vrijednosti ugovora te mora vrijediti minimalno 24 mjeseca, a s početkom važenja od prvog sljedećeg dana od dana uspješno izvršene primopredaje. Bankarska garancija mora glasiti na Naručitelja.
Po isteku jamstvenog roka Naručitelj se obvezuje Izvođaču izvršiti povrat bankarske garancije.

Ponuditelj može umjesto bankarske garancije dati novčani polog u traženom iznosu uplatom na žiro-račun (IBAN) Naručitelja: HR9323400091100055573, SWIFT: PBZGHR2X, model : HR00, poziv na broj: broj ponude-OIB ili nacionalni identifikacijski broj ponuditelja, opis plaćanja: jamstvo za otklanjanje nedostataka u jamstvenom roku.

Pojašnjenje i upotpunjavanje

Ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku koji ne može biti kraći od 5 dana. 

Donošenje odluke o odabiru ili poništenju

Za odabir ponude dovoljna je jedna pristigla ponuda koja udovoljava traženim uvjetima iz poziva na dostavu ponuda.
Odluka o odabiru ili poništenju objavit će se na mrežnoj stranici: www.strukturnifondovi.hr

Okončanje postupka nabave

Postupak nabave završava danom donošenja Odluke o odabiru ili Odluke o poništenju postupka nabave.

POPIS PRILOGA

Prilozi koji su sastavni dio Poziva na dostavu ponuda:
1. Ponudbeni list i Troškovnik za grupu 1. 
2. Ponudbeni list i Troškovnik za grupu 2.
3. Glavni projekt
4. Obrazac Izjave o odsutnosti osnova za isključenje (Prilog I)

Novska, 08. veljače 2022.
Ante Mijić-Quercus d.o.o.

